Zmluva o poskytnutí služby registrácie prechodu na účely výkonu práva výkupu

|  |  |
| --- | --- |
| Obchodné meno: | Centrálny depozitár cenných papierov SR, a.s. |
| Sídlo: | ul. 29. augusta 1/A, 814 80 Bratislava |
| IČO: | 31 338 976 |
| DIČ: | 2020312833 |
| IČ DPH:  | SK2020312833 |
| Bankové spojenie: | Slovenská sporiteľňa, a.s. |
| IBAN: | SK26 0900 0000 0051 5999 9701 |
| BIC CODE: | GIBASKBX |
| Zápis v OR: | Mestský súd Bratislava III, oddiel: Sa, vložka č.: 493/B |

(ďalej len „Centrálny depozitár“)

a

|  |  |
| --- | --- |
| Obchodné meno: | Kliknutím zadáte text. |
| Sídlo: | Kliknutím zadáte text. |
| IČO: | Kliknutím zadáte text. |
| DIČ: | Kliknutím zadáte text. |
| IČ DPH:  | Kliknutím zadáte text. |
| Bankové spojenie: | Kliknutím zadáte text. |
| IBAN: | Kliknutím zadáte text. |
| BIC: | Kliknutím zadáte text. |
| Zápis v OR: | Kliknutím zadáte text. |
| Zastúpený: | Kliknutím zadáte text. |
|  | Kliknutím zadáte text. |

(ďalej len „Cieľová spoločnosť“)

(ďalej spoločne aj „zmluvné strany“)

uzatvárajú v súlade s § 269 ods. 2 zákona č. 513/1991 Zb. Obchodného zákonníka v znení neskorších predpisov a Prevádzkovým poriadkom túto zmluvu:

# Článok I.

## Definície a pojmy

1. Na účely tejto zmluvy platia nasledovné definície a skratky:
2. **Cenník** – Cenník Centrálneho depozitára cenných papierov SR, a.s. v platnom znení,
3. **Navrhovateľ -** Kliknutím zadáte text.,
4. **Prevádzkový poriadok** - Prevádzkový poriadok Centrálneho depozitára cenných papierov SR, a.s. v platnom znení,
5. **prevádzkový deň** – prevádzkový deň v zmysle definície Prevádzkového poriadku,
6. **ZOCP - zákon č. 566/2001 Z. z. o cenných papieroch a investičných službách a o zmene a doplnení niektorých zákonov v znení neskorších predpisov,**
7. **zostávajúci akcionári – všetci zostávajúci akcionári Cieľovej spoločnosti, vrátane ich právnych nástupcov voči ktorým sa uplatňuje právo výkupu podľa § 118i ZOCP. Osoby v zmysle tejto definície predstavujú právnych predchodcov na účely registrácie prechodu akcií podľa § 18 ZOCP.**

# Článok II.

## Predmet zmluvy

1. Predmetom tejto zmluvy je úprava vzájomných práv a povinností zmluvných strán v súvislosti s realizáciou práva výkupu podľa ust. § 118i ZOCP na základe požiadavky Cieľovej spoločnosti, vrátane spôsobu podania požiadaviek na služby zo strany Cieľovej spoločnosti a výkonu služieb.
2. Centrálny depozitár je povinný vykonať registráciu prechodu na základe tejto Zmluvy a Cieľová spoločnosť je povinná uhradiť odplatu za poskytnutie týchto služieb.

# článok III.

## Príkaz na registráciu prechodu

1. Cieľová spoločnosť prostredníctvom tejto zmluvy podáva príkaz na registráciu prechodu akcií podľa § 18 ZOCP. Príkazom na registráciu prechodu podľa tohto článku sa rozumie súhrn všetkých príkazov na registráciu prechodu, podávaných v súvislosti s realizáciou práva výkupu, t. j. vo vzťahu k všetkým akciám, ktoré sú evidované v prospech zostávajúcich akcionárov, voči ktorým sa uplatňuje právo výkupu. Táto zmluva je teda považovaná, resp. nahrádza podanie príkazov na registráciu prechodu podľa § 18 ZOCP.
2. Príkaz na prechod podľa ods. 1 tohto článku sa podáva v zmysle údajov uvedených v tejto zmluve, najmä v tomto článku zmluvy a Prílohe č. 1 k tejto zmluve.
3. Na účely realizácie prechodu sú zostávajúci akcionári identifikovaní v rozsahu všetkých zostávajúcich akcionárov Cieľovej spoločnosti, ktorí sú evidovaní v evidencii zaknihovaných cenných papierov vedenej Centrálnym depozitárom a účastníkmi Centrálneho depozitára ku koncu prevádzkového dňa predchádzajúceho prevádzkovému dňu, v ktorom Centrálny depozitár v zmysle ods. 8 tohto článku vykoná realizáciu zmeny majiteľa prechodom. Identifikácia zahŕňa obchodné meno, sídlo, IČO (príp. ZIČ/NIČ) v prípade právnickej osoby a titul, meno a priezvisko, adresu trvalého pobytu, rodné číslo (príp. ZIČ/NIČ). V závislosti od toho, v ktorej evidencii sú akcie evidované, je táto identifikácia na účely podania príkazu na registráciu prechodu ďalej špecifikovaná v zmysle nasledovného:
4. Akcie evidované na účtoch majiteľov vedených Centrálnym depozitárom – identifikácia majiteľov účtov,
5. Akcie evidované na účtoch majiteľov vedených v rámci evidencie členov Centrálneho depozitára – identifikácia člena Centrálneho depozitára, vrátane identifikácie majiteľov účtov v súlade s § 104 ZOCP,
6. Akcie evidované v rámci evidencie držiteľov – identifikácia držiteľa.
7. V závislosti od toho, v ktorej evidencii sú akcie evidované, sú na účely podania príkazu na registráciu prechodu účty právnych predchodcov identifikované v zmysle nasledovného:
8. Akcie evidované na účtoch majiteľov vedených Centrálnym depozitárom – čísla účtov majiteľov vedených Centrálnym depozitárom,
9. Akcie evidované na účtoch majiteľov vedených v rámci evidencie členov Centrálneho depozitára – číslo klientskeho účtu, BIC kód člena, čísla účtov majiteľov vedených členom,
10. Akcie evidované v rámci evidencie držiteľov – číslo držiteľského účtu, BIC kód držiteľa.
11. Na účely podľa ods. 3 a 4 tohto článku využíva Centrálny depozitár údaje zo svojej evidencie a z evidencie svojich členov v súlade s § 104 ZOCP.
12. Podkladmi k príkazu na registráciu prechodu sú:
13. predchádzajúci súhlas Národnej banky Slovenska zo dňa Kliknutím zadáte text. na uplatnenie práva výkupu udelený Navrhovateľovi podľa § 118i ZOCP,
14. notárska zápisnica zo dňa Kliknutím zadáte text. obsahujúca rozhodnutie valného zhromaždenia Cieľovej spoločnosti o prechode akcií všetkých zostávajúcich akcionárov na Navrhovateľa,
15. výpis Cieľovej spoločnosti z Obchodného registra po zápise rozhodnutia valného zhromaždenia Cieľovej spoločnosti o prechode všetkých zostávajúcich akcií na Navrhovateľa.
16. Centrálny depozitár vykoná prechod akcií ku dňu určenému podľa §118i ZOCP, t.j. k 31. dňu od zápisu rozhodnutia valného zhromaždenia Cieľovej spoločnosti o prechode akcií všetkých zostávajúcich akcionárov na Navrhovateľa.
17. Centrálny depozitár vykoná realizáciu zmeny majiteľa prechodom v evidencii zaknihovaných cenných papierov v prevádzkový deň nasledujúci po dni uvedenom v ods. 7 tohto článku. V prípade, že deň podľa ods. 7 tohto článku nie je prevádzkovým dňom, CDCP vykoná realizáciu zmeny majiteľa prechodom v evidencii zaknihovaných cenných papierov v druhý prevádzkový deň nasledujúci po dni uvedenom v ods. 7 tohto článku.
18. Registráciou prechodu predmetných akcií vykoná Centrálny depozitár v evidencii zaknihovaných cenných papierov zápis na ťarchu všetkých dotknutých účtov majiteľov a držiteľských účtov vedených Centrálnym depozitárom ako aj na ťarchu všetkých dotknutých účtov majiteľov vedených v evidencii členov Centrálneho depozitára, okrem účtu Nadobúdateľa definovaného v Prílohe č. 1., na ktorom sa vykoná zápis predmetných akcií v prospech tohto účtu.
19. Predpokladom poskytnutia služby v zmysle ods. 8 tohto článku je úhrada preddavku podľa čl. V. tejto Zmluvy. V prípade neuhradenia preddavku podľa čl. V. tejto zmluvy je CDCP oprávnený primerane posunúť termín výkonu realizácie zmeny majiteľa prechodom v evidencii zaknihovaných cenných papierov, ktorý je definovaný v ods. 8 tohto článku.
20. Bezodkladne po spracovaní služby prechodu Centrálny depozitár poskytne Cieľovej spoločnosti potvrdenie o vykonaní služby vo forme zoznamu akcionárov Cieľovej spoločnosti, ktorý preukazuje vykonanie prechodov na Nadobúdateľa ako jediného akcionára. Potvrdenie doručí Centrálny depozitár na adresu sídla Cieľovej spoločnosti.

# Článok IV.

## Osobitné ustanovenia

1. Na účely registrácie prechodu je Cieľová spoločnosť povinná poskytnúť Centrálnemu depozitáru potrebnú súčinnosť v zmysle tejto zmluvy, Prevádzkového poriadku a príslušnej právnej úpravy, najmä ZOCP, vrátane poskytnutia všetkých nevyhnutných oznámení, informácií a dokumentov.
2. Zmluvné strany zodpovedajú za škodu, ktorá vznikla a ktorú spôsobili druhej zmluvnej strane v dôsledku porušenia ustanovení tejto zmluvy.
3. Cieľová spoločnosť zodpovedá za škodu, ktorá vznikla a ktorú spôsobila Centrálnemu depozitáru alebo tretím osobám v dôsledku porušenia právnych predpisov v súvislosti s uplatnením práva výkupu podľa § 118i ZOCP, vrátane škody, ktorá vznikla v dôsledku toho, že Cieľová spoločnosť podala príkaz na registráciu prechodu neoprávnene alebo ho dala nesprávne, neúplne alebo oneskorene.
4. Cieľová spoločnosť zodpovedá za škody, ktoré spôsobila tým, že neposkytla Centrálnemu depozitáru pre jeho činnosť potrebnú súčinnosť, najmä ak poskytla nevyhnutné informácie a dokumenty oneskorene, nesprávne alebo neúplne alebo v inej ako požadovanej alebo dohodnutej forme, alebo ak postupovala v rozpore so zmluvou. Cieľová spoločnosť zodpovedá za to, že všetky údaje, ktoré uviedla v zmluve, jej prílohách sú pravdivé, správne, úplné a právne odôvodnené.
5. Centrálny depozitár zodpovedá za škody, ktoré spôsobil Cieľovej spoločnosti nesprávnym, neúplným alebo oneskoreným vykonaním jej požiadavky na služby, alebo ak postupoval v rozpore so zmluvou a príslušnou právnou úpravou.
6. Na účely poskytovania správ o korporátnej udalosti (výkon práva výkupu) účastníkom, majiteľom účtov a na účely ich zverejňovania, je CDCP oprávnený poskytovať údaje o pripravovanej a realizovanej korporátnej udalosti (realizácií práva výkupu), čím nie je dotknutá povinnosť dodržiavať mlčanlivosť o dôverných alebo chránených údajoch v zmysle príslušných právnych predpisov alebo osobitných zmluvných dojednaní.

# článok V.

## Platobné a fakturačné podmienky

1. Cieľová spoločnosť je povinná uhradiť riadne a včas poplatky za služby Centrálneho depozitára podľa tejto zmluvy v súlade s Cenníkom.
2. Cieľová spoločnosť je povinná bezodkladne po nadobudnutí účinnosti tejto zmluvy uhradiť Centrálnemu depozitáru preddavok za poskytnutie služieb podľa článku III. na základe vystavenej preddavkovej faktúry, a to v plnej výške poplatku za poskytnutie týchto služieb v súlade s Cenníkom. Preddavkovú faktúru Centrálny depozitár doručí Cieľovej spoločnosti bezodkladne po nadobudnutí účinnosti tejto zmluvy, a to formou e-mailu na nižšie uvedenú kontaktnú adresu. Po vykonaní služieb podľa článku III. tejto zmluvy vystaví Centrálny depozitár realizačnú faktúru s odpočítaným uhradeným preddavkom za poskytnuté služby.
3. Platby budú realizované prevodom medzi účtami zmluvných strán. Cieľová spoločnosť bude realizovať úhrady na účet Centrálneho depozitára, ktorý bude uvedený na faktúre.
4. Cieľová spoločnosť je povinná faktúru Centrálneho depozitára uhradiť v lehote splatnosti uvedenej na faktúre. Faktúra sa považuje za uhradenú dňom pripísania finančných prostriedkov na účet Centrálneho depozitára.

# Článok VI.

## Záverečné ustanovenia

1. Táto zmluva nadobúda platnosť a účinnosť dňom jej podpísania oboma zmluvnými stranami.
2. Táto zmluva sa spravuje právnym poriadkom Slovenskej republiky. Práva a povinnosti oboch zmluvných strán sa riadia prednostne ustanoveniami tejto zmluvy a Prevádzkovým poriadkom.
3. Zmluvné strany prehlasujú, že si túto zmluvu riadne prečítali, jej obsahu porozumeli a svojimi vlastnoručnými podpismi potvrdzujú, že text tejto zmluvy je pre nich zrozumiteľným vyjadrením ich vážnej a slobodnej vôle.
4. Táto zmluva môže byť zmenená iba na základe vzájomnej dohody zmluvných strán formou písomných dodatkov, ak sa zmluvné strany nedohodli inak, alebo ak Prevádzkový poriadok nestanovujú inak.
5. Neoddeliteľnou súčasťou tejto zmluvy je:
6. Príloha č. 1,
7. predchádzajúci súhlas Národnej banky Slovenska na uplatnenie práva výkupu udelený Navrhovateľovi podľa § 118i ZOCP,
8. notárska zápisnica obsahujúca rozhodnutie valného zhromaždenia Cieľovej spoločnosti o prechode akcií všetkých zostávajúcich akcionárov na Navrhovateľa,
9. výpis Cieľovej spoločnosti z obchodného registra preukazujúci zápis rozhodnutia valného zhromaždenia Cieľovej spoločnosti podľa § 118i ods. 6 ZOCP.

|  |
| --- |
| Kontaktné údaje Cieľovej spoločnosti: |
| Kontaktná osoba: |  |
| E-mail: |  |
| Telefón: |  |

|  |  |  |
| --- | --- | --- |
|  V Kliknutím zadáte text., dňa Kliknutím zadáte dátum.. |  | V Bratislave, dňa Kliknutím zadáte dátum.. |
| Za Cieľovú spoločnosť: |  | Za Centrálny depozitár: |
| Kliknutím zadáte text. |  | Kliknutím zadáte text. |
| Kliknutím zadáte text. |  | Kliknutím zadáte text. |